คะ คือดิฉันมีอะไรกับสามีแล้ว หลังจากมีอะไรแล้วนั้นดิฉันก็กินยาคุมเม็ดแรกทันที ยาคุมมี28เม็ดค่ะ กินได้2วันดิฉันมึนหัวอาเจียน เหมือนแพ้ยาคุม ดิฉันเลยเปลี่ยนยาคุม ยี่ห้ออื่นแทน มี28เม็ดเหมือนกันค้ะ กินมา 23เม็ดแล้ว ปจด ยังไม่มาเลยค่ะ ดิฉันจะท้องไหมค่่่ะ
สวัสดีค่ะ ยาคุมกำเนิดรายเดือนแบบ 28 เม็ดเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นหากรับประทานสม่ำเสมอ มีโอกาสตั้งครรภ์ได้น้อยกว่า 1%ประจำเดือนจะมาในช่วงที่กินยาหลอก 7 วัน คือช่วงเม็ดที่ 22-28 ตามทฤษฎีแล้ว หากกินยาสม่ำเสมอ แม้ประจำเดือนไม่มา แต่ถ้าตรวจด้วยชุดการตรวจทางปัสสาวะหรือไปยืนยันที่รพ.แล้วไม่ตั้งครรภ์ ก็สามารถรับประทานยาคุมแผงต่อไปได้ทันที หากไม่แน่ใจควรปรึกษาสูตินรีแพทย์อีกครั้งค่ะ